دئموستین'ین ناغیلی
دئموستین'ین ناغیلی
🌺🌺🌺🌺🌺
دئموستین، یونانین بؤیوک خطیب و دانیشانی، جاماعاتا میللی مسئلهلرین بیریندن سؤز آچیب، دانیشماقدایمیش؛ آرادا گؤرور هئچ بونون سؤزلرینه قولاق آسان یوْخدور. درحال سؤزونو کسیب دئیهر:
قولاق وئرین سیزه بیر گولمهلی حئکایه دئییم:
بیر نفر یایین ایستیسینده مینیب مقصدینه ساری گئتسین دئیه، بیر ائششک کرایه ائدیر. یاری یوْلدا گؤرهر گون یامان قیزیشیب، ایستیلیک آمانینی کسیر. ائششکدن یئنیب، ایستر ائششگین کؤلگهسینده آزجا دینجهلسین. آنجاق ائششگین صاحابی اوْنا مانع اوْلوب دئیهر: سن منیم ائششگیمی مینمک اوچون کیرایه ائدیبسن، داها کؤلگهسینی کیرایه ائتمهییبسن کی!
قال-ماقال باشلار، ایش چکر ووروشماغا!
ناغیل بورا یئتیشدیکده خطیب سؤزونو کسیب، دانیشدیغی منبردن آشاغی یئنهر. قولاق آسانلار هامیسی بیر سسله یالوارماغا دوشرلر کی، آخی بس ووروشمانین سوْنو نه اوْلدو؟
دئموستین گولومسهییب بئله جواب وئرر:
اوْنلارین وورشماغی قورتولدو، چونکی هر ایکیسی ده بو سؤز اوسته راضیلاشدیلار:
بیر مللت کی اؤز اؤلکهلرینین اؤنملی ایشلری بارسینده دوشونمهدن، ائششگین کولگهسی کیمی سفئه سؤزلره قولاق وئره، اوْ میللتین یاشاماغا بیله، نه لیاقتی وار، نه ده یاشماق اوْنلارا یاراشاندیر. اوْنا گؤرهده یوْخا چیخاجاقلاری قاچیلماز اوْلاجاق.
آ. ی: ایندی بیزیم بیر چوْخ مسئلهمیز ده دئموستین'ین ناغیلی مسئلهسینه بنزهییر.
-
- ۹۴/۱۲/۰۲
azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk unk